Na temelju članka 30. Ustavnog zakona o pravima nacionalnih manjina („Narodne novine“ broj 155/02, 47/10, 80/10, 93/11 i 93/11), članaka 4. i 6. Pravilnika o naknadi troškova i nagradi za radi članovima vijeća i predstavnicima nacionalnih manjina („Narodne novine“ br. 8/24) i članka 76. Statuta Grada Pula-Pola (Službene novine - Bollettino ufficiale Pula - Pola, broj 7/09, 16/09, 12/11, 1/13, 2/18, 2/20, 4/21 i 5/21-pročišćeni tekst) Gradsko vijeće Grada Pula -Pola, na sjednici održanoj dana \_\_\_\_2024. godine, donosi

**Odluku o određivanju nagrada za rad članovima vijeća i predstavnicima nacionalnih manjina u Gradu Pula - Pola**

**Članak 1.**

Ovom Odlukom određuje se pravo na nagradu za rad predsjednicima vijeća, zamjenicima predsjednika vijeća, članovima vijeća nacionalnih manjina i predstavnicima nacionalnih manjina u Gradu Pula - Pola.

Izrazi koji se koriste u ovoj Odluci, a imaju rodno značenje odnose se jednako na muški i ženski rod.

**Članak 2.**

Predsjednik vijeća nacionalne manjine, zamjenik predsjednika vijeća i članovi vijeća nacionalne manjine te predstavnik nacionalne manjine ostvaruju pravo na mjesečnu nagradu najviše do visine od 75% iznosa sredstava određenog za mjesečne naknade člana predstavničkog tijela Grada Pula - Pola u skladu s člankom 31.a stavkom 1. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20).

**Članak 3.**

Ukupan iznos sredstava za troškove mjesečnih nagrada (uključujući porez i doprinose) po pojedinom vijeću nacionalnih manjina iznosi 278,85 eura.

Iznos mjesečne nagrade za rad predsjedniku vijeća, zamjeniku predsjednika vijeća i članovima vijeća nacionalne manjine određuje vijeće nacionalne manjine odlukom.

**Članak 4.**

 Ukupan iznos sredstava za troškove mjesečne nagrade (uključujući porez i doprinose) za rad predstavniku nacionalne manjine iznosi 18,59 eura.

**Članak 5.**

Nagrada iz članka 1. isplaćuje se do 15-og dana tekućeg mjeseca za prethodni mjesec, sukladno članku 3. i 4. ove Odluke.

**Članak 6.**

Stupanjem na snagu ove Odluke prestaje važiti Odluka o određivanju nagrade za rad članovima vijeća nacionalnih manjina Grada Pula-Pola (Službene novine - Bollettino ufficiale Pula - Pola, broj 12/07).

**Članak 7.**

Ova Odluka stupa na snagu osmi dan od dana objave u Službenim novinama - Bollettino ufficiale Pula – Pola.

KLASA:

URBROJ:

Pula,

**GRADSKO VIJEĆE GRADA PULA – POLA**

**PREDSJEDNICA**

 **Marija Marković-Nikolovski**